ལན།དེའི་སྐོར་གསང་སྔགས་བཀའ་འགྲེལ་ལས།མ་རྒྱུད་ཐུགས་ཀྱི་ཡང་གབ་ཉི་མའི་རྒྱུད་ལས་ལུང་དྲངས་པ།ཡེ་གཤེན་བླ་ན་མེད་པའི་རྒྱུད་ཀྱི་གོ་བ་ནི།ཕྱི་རོལ་དུ་ལུས་ངག་གི་དགེ་སྦྱོར་ལ་མི་ལྟོས་པར།ནང་སེམས་ཀྱི་སྒོམ་པ་ལ་གཙོ་རུ་བྱེད་པའོ།།སེམས་ལས་ལོག་པའི་སེམས་དཔའ་གཉིས་ཀྱང་མི་འདོད།བྱིན་གྱིས་བརླབ་བྱ་རློབ་བྱེད་གཉིས་སུ་མི་འདོད།ལྷ་ཡང་བཏགས་པ་ཙམ།བདག་ཀྱང་བཏགས་པ་ཙམ།སྒོམ་པ་དང་མི་སྒོམ་པ་ཡང་བཏགས་པ་ཙམ།བཏགས་པ་ཙམ་གང་ཡིན་པ་དེ་ནི།བློས་བྱས་པའི་བོན་ཡིན།ཡང་དག་པའི་བོན་ཉིད་ནི་མིང་མེད་བརྗོད་བྲལ་ཤེས་བརྗོད་ཀྱི་ཡུལ་ལས་འདས་པའོ།།ཞེས་པའི་སྐབས་སུ་གསལ་ལོ།།